钦定古今图书集成/明伦汇编/宫闱典/第110卷 > 赵裔萧卓
## 钦定古今图书集成/明伦汇编/宫闱典/第110卷 > 赵裔萧卓

按《宋书孝穆赵皇后传》：“后父裔，字彦胄，平原太守。永
初二年，有司奏曰：‘大孝之德，盛于荣亲，一人有庆，光
被万国。是以灵文宠于西京，寿张显于隆汉。故平原
太守赵裔、故洮阳令萧卓，并外属尊戚，不逮休宠。臣
等仰述圣思，远稽旧章，并可追赠光禄大夫，加金章
紫绶。裔命妇孙可豫章郡建昌县君，卓命妇赵可吴’”
郡寿昌县君孙氏，东莞人也。其年又诏曰：“推恩之礼，
在情所同，故内树宗子，外崇后属。爰自汉魏，咸遵斯
典。外祖赵光禄、萧光禄，名器虽隆，茅土未建，并宜追
封开国县侯，食邑五百户。”于是追封裔临贺县侯。裔
长子宣之，仕至江乘令，早卒，无子，以弟孙袭之继宣
之绍封。袭之卒，子祖怜嗣，齐受禅，国除。宣之弟伦之
自有传。按《孝懿萧皇后传》：“后父卓，字子略，洮阳令，
与赵裔俱赠金紫光禄大夫，又追封封阳县侯。妻下
邳赵氏封吴郡寿昌县君。卓子源之袭爵。源之见子
《思话传》。”